Ford Crown Victoria
La Ford Crown Victoria es una berlina del constructor estatsunidenc Ford, fòrça populara als Estats Units. Aqueste veïcul es fòrça conegut gràcias al fach que servís dins de nombrós servicis de polícia d'America del Nòrd e los celèbres taxis de Nòva York e plan d'autras vilas.

Istoric 
La primièra Crown Victoria foguèt fabricada en 1955.

Lo 16 de setembre de 2011, l'usina de produccion de St. Thomas barrèt sas pòrtas, metent definitivament fin a la produccion d'aquesta gamma atal qu'al chassís Ford Panther.

Resumit

Las diferentas versions

Ford Fairlane Crown Victoria

Ford LTD Crown Victoria (1979-1991)

Ford Crown Victoria (1992-1997) 

En 1992, Ford suprimís lo prefixe LTD a la novèla generacion Crown Victoria. Aquesta generacion foguèt comercialisada de 1992 a 1997. Foguèt presentada en març de 1991 puèi comercialisada a comptar de 1992.

Ford Crown Victoria II (1998-2011) 
En 1998, l'estil exterior de la Crown Victoria, la suspension arrièra, e lo sistèma d'alumatge foguèron modificats. L'estabilitat foguèt melhorada, mas la capacitat de remorcatge, comparada al modèl precedent, foguèt reducha. La Crown Victoria utiliza tanben una bobina d'alumatge sus bogia tradicionala puslèu que de fials de bogia.

En 2003, la Crown Victoria recebèt de novèlas amelioracions e cambiaments. Lo chassís es alara idroformat e las suspensions son complètament repensadas. La direccion deven a cremalh al luòc de la direccion a bilhas utilizada abans. Aquestas modificacions aguèron per efièch d'ameliorar considerablament l'estabilitat.
Lo Cx (coeficient aerodinamic) de la Crown Victoria èra al despart de 0,42 (una chifra catastrofica per una berlina relativament bassa), mas passat mai tard a 0,34 gràcias a d'unas amelioracions.

Nòtas e referéncias

Vejatz tanben

Articles ligats 

 Ford

Ligams extèrnes 

 Site oficial : Civil, Polícia, Comercial

Automobila Ford